**Ministru kabineta noteikumu projekta “Grozījumi Ministru kabineta 2012. gada 9. oktobra noteikumos Nr. 695 “Kārtība, kādā piešķir un finansē asistenta pakalpojumu izglītības iestādē””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2012. gada 9. oktobra noteikumos Nr. 695 “Kārtība, kādā piešķir un finansē asistenta pakalpojumu izglītības iestādē” (turpmāk – projekts) izstrādāts, lai precizētu un pilnveidotu valsts budžeta līdzekļu aprēķināšanas un pārskatu iesniegšanas kārtību.Projekts paredz precizēt datu ievadi Valsts izglītības informācijas sistēmā (turpmāk – informācijas sistēma), valsts budžeta līdzekļu aprēķināšanas un finansējuma piešķiršanas nosacījumus un veidlapas formu pārskatam par valsts budžeta līdzekļu izlietojumu asistenta pakalpojuma nodrošināšanai. Projekts stāsies spēkā 2021.gada 1.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz Invaliditātes likuma 12.panta piekto un septīto daļu, ievērojot Ministru kabineta 2020.gada 22.septembra sēdes protokollēmuma (prot. Nr.55 38.§) 21. punktā Izglītības un zinātnes ministrijai (turpmāk – ministrija) doto uzdevumu, kā arī ievērojot Valsts kontroles revīzijā “Vai asistenta pakalpojums izglītības iestādē nodrošina tā izveidošanas mērķu sasniegšanu” sniegtos ieteikumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Invaliditātes likuma 12. panta piektās un septītās daļas doto deleģējumu, ir izdoti Ministru kabineta 2012. gada 9. oktobra noteikumi Nr. 695 “Kārtība, kādā piešķir un finansē asistenta pakalpojumu izglītības iestādē” (turpmāk – noteikumi).**Noteikumu 2. punkts nosaka, ka asistenta pakalpojums ietver atbalstu izglītojamai personai, nodrošinot to darbību izpildi, kuras tā nespēj veikt patstāvīgi, - pārvietoties izglītības iestādē un veikt pašaprūpi.** **Asistenta pakalpojumu izglītības iestādē ir tiesības saņemt izglītojamajai personai ar invaliditāti no piecu gadu vecuma, pamatojoties uz Veselības un darbspēju ekspertīzes ārstu valsts komisijas atzinumu par īpašas kopšanas nepieciešamību sakarā ar smagiem funkcionālajiem traucējumiem.****Asistenta pakalpojums tiek apmaksāts no valsts budžeta.****Lai saņemtu asistenta pakalpojumu, izglītojamās personas vecāki (vai persona, kas īsteno aizgādību, vai audžuģimene) vai izglītojamā persona iesniedz izglītības iestādē iesniegumu par asistenta pakalpojuma piešķiršanu, norādot darbības, kuru veikšanai nepieciešams asistenta pakalpojums. Saskaņā ar Administratīvā procesa likuma 56. panta pirmo daļu iesniegumu var iesniegt mutvārdos vai rakstveidā. Iesnieguma rakstveida forma ietver gan pašrocīgi parakstītu dokumentu, gan elektronisku dokumentu, kas atbilst Elektronisko dokumentu likumam.**Atbilstoši šī brīža noteikumu regulējumam ministrija četras reizes gadā līdz 30. janvārim, 30. aprīlim, 30. jūlijam un 30. septembrim veic finansējuma aprēķināšanu un pārskaitīšanu asistenta pakalpojuma nodrošināšanai izglītības iestādei, ņemot vērā izglītojamo personu skaitu izglītības iestādē, kurām piešķirts asistenta pakalpojums, valstī noteikto minimālo stundas tarifa likmi normāla darba laika ietvaros, darba devēja valsts sociālās apdrošināšanas obligātās iemaksas, mācību dienu skaitu attiecīgajā mācību gadā un apmaksāto stundu skaitu periodā, par kuru pārskaita finansējumu.Finanšu līdzekļus, kas paredzēti asistenta pakalpojuma nodrošināšanai pašvaldību izglītības iestādēm, ministrija aprēķina un pārskaita attiecīgajai pašvaldībai. Savukārt finanšu līdzekļus, kas paredzēti asistenta pakalpojuma nodrošināšanai valsts dibinātajām izglītības iestādēm un privātajām izglītības iestādēm, ministrija piešķir attiecīgajai izglītības iestādei.Par finansējuma izlietojumu pašvaldības, valsts dibinātās izglītības iestādes un privātās izglītības iestādes aizpilda pārskatu, izmantojot e-pakalpojumu ePārskati atbilstoši normatīvajiem aktiem par kārtību, kādā **nodrošina informācijas apriti, izmantojot Valsts kases e-pakalpojumus**.Izglītības iestāde informāciju par izglītojamo personu, kurai nepieciešams asistenta pakalpojums izglītības iestādē, ievada Valsts izglītības informācijas sistēmā.Ministru kabineta 2020.gada 22.septembra sēdē (prot. Nr.55 38.§ 21. punkts) tika atbalstīts, ka ministrija 2021. gadā nodrošina asistenta pakalpojumus personai ar invaliditāti pārvietošanās atbalstam un pašaprūpes veikšanai pirmsskolas izglītības, vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādēs (izņemot speciālās izglītības iestādes, kas saņem uzturēšanas izdevumus no valsts budžeta) izglītojamiem līdzvērtīgā apmērā kā nodrošina Labklājības ministrija. Ministrija finansējumu nodrošina no programmā 12.00.00 "Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai" paredzētā finansējuma. Ministrijai arī tika uzdots līdz 2020. gada 31. decembrim sagatavot un iesniegt izskatīšanai grozījumus noteikumos. Pamatojoties uz visu iepriekš minēto, nepieciešams veikt grozījumus noteikumos, mainot asistenta pakalpojuma aprēķināšanas nosacījumus un pārskatu iesniegšanas kārtību. Projekts paredz, ka, aprēķinot finansējumu asistenta pakalpojuma nodrošināšanai izglītības iestādē, no 2021.gada 1.janvāra ņem vērā atlīdzību atbilstoši vienas pakalpojuma sniegšanas stundas izcenojumam, kas noteikts noteikumu 1. pielikumā. Vienas pakalpojuma sniegšanas stundas izcenojuma apmērs veidojas, ņemot vērā mēneša atalgojuma lielumu 500 *euro* mēnesī, jo saskaņā ar darba likumdošanu darba samaksa nevar būt zemāka par minimālās algas apmēru un darba dienu darba stundu skaitu mēnesī.Vispārējās izglītības likuma 4.panta 16.punkts nosaka, ka Ministru kabineta kompetencē ir noteikt vispārējām izglītības iestādēm mācību gada un mācību semestru sākuma un beigu laiku, kā arī brīvdienu laiku.Atbilstoši tam tiek izdoti Ministru kabineta noteikumi par konkrētā mācību gada semestru sākuma un beigu laiku un brīvdienu laiku. Izdotie noteikumi attiecas uz izglītojamiem, kuri apgūst vispārējās pamatizglītības un vispārējās vidējās izglītības programmas. Savukārt pirmsskolas izglītības un profesionālās izglītības programmu apguvē mācību gada semestru sākuma un beigu laiks un brīvdienu laiks ārējā normatīvajā aktā netiek noteikts.Līdz ar to projektā tiek precizēts, ka, aprēķinot asistenta pakalpojuma nodrošināšanai nepieciešamo finansējumu, tiek ņemts vērā  mācību dienu skaitu attiecīgajā mācību gadā, ja izglītojamā persona apgūst vispārējās pamatizglītības vai vispārējās vidējās izglītības programmu, vai darba dienu **skaits attiecīgajā kalendārajā gadā**, ja izglītojamā persona apgūst pirmsskolas izglītības, profesionālās pamatizglītības, arodizglītības vai profesionālās vidējās izglītības programmu.**Valsts piešķirto finansējumu asistenta pakalpojuma nodrošināšanai izglītības iestādē, tai skaitā pirmsskolas izglītības, profesionālās pamatizglītības, arodizglītības un profesionālās vidējās izglītības programmās, var izlietot tikai tajā periodā, kad notiek mācību process.** **Noteikumi paredz, ka pašvaldības, privātās un valsts dibinātās izglītības iestādēs ministrijai iesniedz pārskatus par piešķirtā finansējuma izlietojumu, tai skaitā norādīto faktisko finanšu līdzekļu izlietojumu atbilstoši apmaksātajām stundām pārskata periodā. Pēc pārskatu saņemšanas, kas notiek četras reizes gadā, ministrija veic finansējuma pārrēķinu. Finansējuma atlikums vai pārtēriņš uz pārskata perioda beigām tiek ņemts vērā, veicot nākamā perioda avansa maksājumu.**Valsts kontrole atbilstoši Trešā revīzijas departamenta 2015.gada 18.marta revīzijas uzdevumam Nr.2.4.1-10/2015 un 2015.gada 23.novembra revīzijas apakšuzdevumam Nr.2.4.1-10-1/2015 ir veikusi lietderības revīziju “Vai asistenta pakalpojums izglītības iestādē nodrošina tā izveidošanas mērķu sasniegšanu”.Saskaņā ar ieteikumu ieviešanas grafiku (apstiprināts ar Valsts kontroles 2016.gada 1.marta lēmumu Nr.2.4.1-10-1/2015) Valsts kontrole ir uzdevusi ministrijai izvērtēt iespēju grozīt noteikumus, kas paredzētu mainīt pašvaldībām, valsts un privātajām izglītības iestādēm asistenta pakalpojuma nodrošināšanai nepieciešamā finansējuma apmēra noteikšanas kārtību, lai, to nosakot, tiktu ņemts vērā faktiski nepieciešamais līdzekļu apmērs pakalpojuma nodrošināšanai, veicinot valsts budžeta līdzekļu efektīvu izlietošanu.Analizējot finanšu datus ministrijas 12.00.00 apakšprogrammā “Finansējums asistenta pakalpojuma nodrošināšanai personai ar invaliditāti pārvietošanās atbalstam un pašaprūpes veikšanai” par periodu no 2016.gada līdz 2019.gadam, tika konstatēts, ka nepieciešamais budžeta aprēķins 2016.gadā bija 52% attiecībā pret veiktajiem pārskaitījumiem novadu, republikas pilsētas pašvaldībām, valsts dibinātām izglītības iestādēm un privātajām izglītības iestādēm. 2017.gadā iepriekšminētais rādītājs bija 56%, 2018.gadā 58%, bet 2019.gadā 72%. Šim rādītājam ir pieaugoša tendence, bet tas nesasniedz 100%. Lai veicinātu valsts budžeta līdzekļu efektīvu izlietošanu, projektā tiek noteikts, ka finanšu līdzekļus, kas asistenta pakalpojuma nodrošināšanai paredzēti pašvaldību izglītības iestādēm, valsts dibinātajām izglītības iestādēm un privātajām izglītības iestādēm, ministrija **veic aprēķinu avansa maksājumam** piešķirot attiecīgi pašvaldībai vai izglītības iestādei 80% apmērā no **kopējā** aprēķinātā finansējuma.**Projektā arī tiek noteikts, ka ministrija pēc pārskata saņemšanas no pašvaldībām, privātajām izglītības iestādēm un valsts dibinātajām izglītības iestādēm veic finansējuma pārrēķinu saskaņā ar pārskatā norādīto faktisko finanšu līdzekļu izlietojumu. Ja izmaksātā avansa summa pārsniedz faktiski veiktos izdevumus asistenta pakalpojuma nodrošināšanai, tad ministrija ietur finansējuma atlikumu, bet, ja izmaksātā avansa summa ir mazāka nekā faktiski veiktie izdevumi asistenta pakalpojuma nodrošināšanai, tad ministrija izmaksā papildu finansējumu, ievērojot šo noteikumu 10. punktā minēto aprēķinu un 12.punktā norādītos avansa maksājuma pārskaitījuma termiņus.****Faktisko finanšu līdzekļu izlietojumu asistenta pakalpojuma nodrošināšanā izglītības iestādē ietekmē tādi faktori kā pārskata periodā asistenta nostrādāto stundu skaits un izglītojamā izglītības iestādes maiņa.**Atbilstoši normatīvajam regulējumam, valsts dibinātās izglītības iestādes, kas ir valsts budžeta iestādes Likuma par budžetu un finanšu vadību izpratnē un kuras saimnieciskā gada laikā ir saņēmušas valsts pamatbudžeta izdevumu kontā transferta ieņēmumus no dotācijas no vispārējiem ieņēmumiem un nav tos izlietojušas, veic transferta atlikuma atmaksu līdz saimnieciskā gada beigām, saskaņā ar Ministru kabineta 2010. gada 28. decembra noteikumu Nr.1220 “Asignējumu piešķiršanas un izpildes kārtība” 49. punktu (turpmāk – noteikumi Nr.1220)Pamatojoties uz iepriekš minēto, projektā tiek precizēta kārtība par valsts dibināto izglītības iestāžu finansējuma atlikuma vai pārtēriņa ieturēšanu, proti, atlikums vai pārtēriņš tiek ņemts vērā, atbilstoši iesniegtajam pārskatam uz 31.martu, 30.jūniju un 31.augustu, savukārt ar atlikumu vai pārtēriņu, kas ir izveidojies uz 31.decembri, ir jārīkojas atbilstoši noteikumiem Nr.1220.**Ministru kabinets 2020. gada 29. septembra sēdē atbalstīja Labklājības ministrijas izstrādāto konceptuālo ziņojumu “Par asistenta pakalpojuma pašvaldībā pilnveidošanu”. No 2021.gada 1.jūlija tas paredz būtiskas izmaiņas asistenta pakalpojuma sniegšanā pašvaldībās, tai skaitā paredzot paaugstināt asistentu atlīdzību, nosakot asistenta pakalpojuma vienas stundas cenu – pavadoņa, asistenta un sociālās aprūpes veicēja atalgojumu, pielīdzinot to Labklājības ministrijas padotībā esošo ilgstošas sociālās aprūpes un sociālās rehabilitācijas iestāžu aprūpētāju algai - 608 *euro* par slodzi.****Sadarbībā ar Labklājības ministriju līdz 2021.gada 1.jūlijam tiks veikti grozījumi noteikumos, lai paredzētu līdzvērtīgu apmaksu asistenta pakalpojuma sniedzējam** **pirmsskolas izglītības, vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādē, kā to noteiks asistenta pakalpojumu sniedzējam pašvaldībās, augstskolās un koledžās.** |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz ministriju, pašvaldībām valsts un privātajām izglītības iestādēm, asistenta pakalpojuma saņēmējiem un sniedzējiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **1 031 890** | **0** | **1 031 876** |  | **1 031 876** |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **1 031 890** | **0** | **1 031 890** | **+267 578** | **1 031 876** | **+392 045** | **+466 712** |
| 2.1. valsts pamatbudžets | *1 031 890* | *0* | *1 031 890* | +267 578 | *1 031 876* | +392 045 | +466 712 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **0** | **0** | **-**267 578 | **0** | **-392 045** | **-466 712** |
| 3.1. valsts pamatbudžets | *0* | *0* | *0* | -267 578 | *0* | **-**392 045 | -466 712 |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Aprēķins ir veikts, balstoties uz izglītojamo skaitu uz 2020.gada 15.septembri, ņemot vērā, ka nedēļā asistenta pakalpojumu izglītojamais var saņemt līdz 40 stundām nedēļā jeb 8 stundām dienā, kā arī mācību dienu skaitu attiecīgajā mācību gadā, ja izglītojamā persona apgūst vispārējās pamatizglītības vai vispārējās vidējās izglītības programmu, vai darba dienu skaitu, ja izglītojamā persona apgūst pirmsskolas izglītības, profesionālās pamatizglītības, arodizglītības vai profesionālās vidējās izglītības programmu. Atbilstoši apkopotajai informācijai, izglītojamo skaits, par kuriem tiek veikts asistenta pakalpojuma finansējuma aprēķins ir sekojošs:

|  |  |  |
| --- | --- | --- |
| Gads | Izglītojamo skaits uz 15.septembri | Izglītojamo skaita izmaiņas |
| 2016 | 260 |  |
| 2017 | 240 | -20 |
| 2018 | 243 | +3 |
| 2019 | 272 | +29 |
| 2020 | 298 | +26 |

Tā kā ar katru gadu tiek novērota tendence izglītojamo skaitu pieaugumam, tad aprēķinos 2022. un 2023.gadam šī tendence tiek ņemta vērā, prognozējot ik gadu pieaugumu par 28 izglītojamajiem.Ministru kabineta 2020. gada 22. septembra sēdē (prot. Nr.55 38.§ 21. punkts) ir pieņemts šāds lēmums: “Atbalstīt, ka ministrija 2021.gadā nodrošina asistenta pakalpojumus personai ar invaliditāti pārvietošanās atbalstam un pašaprūpes veikšanai pirmsskolas izglītības, vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādēs (izņemot speciālās izglītības iestādes, kas saņem uzturēšanas izdevumus no valsts budžeta) izglītojamiem līdzvērtīgā apmērā kā nodrošina Labklājības ministrija. Ministrija finansējumu nodrošina no programmā 12.00.00 "Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai" paredzētā finansējuma. Gadījumā, ja plānotais finansējums ir nepietiekošs, tad, izvērtējot budžeta izpildi, tiek meklēts risinājums papildu finansējuma nodrošināšanai. Izglītības un zinātnes ministrijai līdz 2020.gada 31.decembrim sagatavot un iesniegt izskatīšanai attiecīgus grozījumus 2012.gada 9.oktobra Ministru kabineta noteikumos Nr.695 "Kārtība, kādā piešķir un finansē asistenta pakalpojumu izglītības iestādē""´.Anotācijas pielikumā pievienots ieņēmumu un izdevumu aprēķins par 2021.gadu, 2022.gadu un 2023.gadu (datne: IZMAnot\_pielik\_141220\_Groz695).Aprēķini ir indikatīvi un faktiski papildu nepieciešamais finansējuma apmērs asistenta pakalpojuma sniegšanai ir precizējams atbilstoši faktiskajam izglītojamo skaitam, kuriem ir paredzēts asistents.Nepieciešamās izmaiņas informācijas sistēmā (anotācijas IV sadaļa) tiks nodrošinātas ministrijas esošā budžeta ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | **2020.gada 3.decembra Valsts sekretāru sanāksmē (prot. Nr.48 18.§) ir izsludināts Ministru kabineta noteikumu projekts “Grozījumi Ministru kabineta 2019.gada 25.jūnija noteikumos Nr.276 “Valsts izglītības informācijas sistēmas noteikumi””. Ministrija saskaņošanas gaitā precizēs minēto noteikumu projektu, nosakot tajā, kādas ziņas par izglītojamo, kurai nepieciešams asistenta pakalpojums, izglītības iestāde ievada informācijas sistēmā.**  |
| 2. | Atbildīgā institūcija | Ministrija |
| 3.  | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika aicināta līdzdarboties projekta izstrādē, 2020. gada 10. novembrī projektu ievietojot tīmekļa vietnē [www.izm.gov.lv](http://www.izm.gov.lv) (sadaļa “Sabiedrības līdzdalība”/ “Sabiedriskajai apspriešanai nodotie normatīvo aktu projekti”) un aicinot sabiedrības pārstāvjus rakstiski sniegt viedokli par projektu tā izstrādes stadijā – nosūtot uz elektronisko pasta adresi: pasts@izm.gov.lv. |
| 2. | Sabiedrības līdzdalība projekta izstrādē | Sabiedrības pārstāvju viedoklis projekta sabiedriskās apriešanas laikā netika saņemts. |
| 3. | Sabiedrības līdzdalības rezultāti | Sabiedrības pārstāvju viedoklis projekta sabiedriskās apriešanas laikā netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Ministrija, pašvaldības, privātās un valsts izglītības iestādes.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru, netiks izveidotas jaunas institūcijas, likvidētas vai reorganizētas esošās institūcijas, to cilvēkresursi netiks ietekmēti.  |
| 3. | Cita informācija. | Nav. |

Izglītības un zinātnes ministre I. Šuplinska

Vizē:

Valsts sekretārs J. Volberts

Pētersone 67047829

Ieva.Petersone@izm.gov.lv

G.Kušķe 67047880

Guntra.Kuske@izm.gov.lv